open-index/open-wikipedia-markdown huggingface dataset:
Aranyaka

**Aranyaka** (Sanskrit ** )  er hinduistiske religiøse tekster, skrevet på sanskrit mellom 750 f.Kr. og 550 f.Kr.. Tekstene er kommentarer til de fire opprinnelige vedaene; og mens brahmanaene i hovedsakelig inneholder forskrifter for korrekt utførte offerseremonier, tenderer Aranyaka-skriftene til å drøfte det egentlige, skjulte innholdet i seremoniene.
:*«Ofte danner brahmana- og aranyaka-skriftene deler av samme verk; brahmana-delen forklarer hvordan et offerritual skal utføres, og aranyaka-delen forklarer hva ritualet egentlig betyr.»

Tittelen betyr «skog-bøkene». Cohen setter dette i sammenheng med den senvediske ideen om mannens fire livsstadier: elev, husfar og familieforsørger med rituelle forpliktelser på familiens vegne, skogsboer (*vanaprastha*) med vekt på meditasjon over ritualenes betydning, og til sist omvandrende asket som fokuserer på det kosmiske prinsippet brahman. Aranyaka-tekstene er således beregnet på mennesker i sitt tredje livsstadium.

Det finnes flere samlinger med aranyaka-skrifter, organisert etter hvilket av veda-skriftene [[Rigveda]], [[Yajurveda]] og [[Samaveda]] de kommenterer. Det er ikke bevart noen aranyaka til [[Atharvaveda]].

== Norske utgaver ==
* Én tekst fra Rigveda-kommentaren *Aitareya Aranyaka*, «Selvet er et dikt», er gjengitt i *Vediske skrifter''. Bokklubben, 2003. (Verdens Hellige Skrifter; 19) ISBN 82-525-4120-8

## Referanser
Noetikk

**Noetikk** er en gren av metafysisk filosofi som omfatter studiet av sinn og intuisjon, og hvordan disse kan virke inn på materien. 

Grunntanken innen noetikk er at det menneskelige sinn er i stand til å påvirke den fysiske verden, noe som de senere årene er blitt bekreftet gjennom utallige vitenskapelige forsøk, blant annet ved Institute of Noetic Sciences. Ved dette instituttet forskes det blant annet på kreativitet, effekter av meditation, PSI, ulike bevissthetstilstander, effekten av healing og bevisste drømmer.

De fleste har en ide om at tankene er vektløse, men mye tyder på at tankene faktisk har en egenvekt. Akkurat som masse påvirker materie, kan tanker også gjøre dette, men i en mye mindre skala. Noen mennesker har en særlig evne til å kunne påvirke materien med tankene. Psykokinese er ansett som den direkte innflytelsen av sinnet på materien. 

Noetikk er en kontroversiell vitenskap, men nyere forskning har ført til et mer seriøst syn på dette feltet. Det fikk et spesielt høydepunkt i Dan Browns bok, *Det Tapte Symbol*, hvor noetikk var et sentralt tema.

## Eksterne lenker
* Institute of Noetic Sciences
Jérôme Thomas

**Jérôme Thomas** (født 20. januar 1979 i Saint-Quentin) er en fransk amatørbokser, som konkurrerer i vektklassen fluevekt. Thomas fikk sin olympiske debut da han representerte Frankrike under Sommer-OL 2000, der han tok bronse. Han representerte også Frankrike under Sommer-OL 2004, der det ble sølv, og Frankrike under Sommer-OL 2008 der han ble slått ut i første runde av Juan Carlos Payano fra Den dominikanske republikk i vektklassen fluevekt. Han deltok også i Verdensmesterskapet i 2001 i Belfast, Nord-Irland vant fluevektkonkurransen.

## Referanser


## Eksterne lenker
*
Cassius Chiyanika

**Cassius Chiyanika** (født 1. mars 1984) er en zambisk amatørbokser, som konkurrerer i vektklassen fluevekt. Chiyanika har ingen større internasjonale resultater, og fikk sin olympiske debut da han representerte Zambia under Sommer-OL 2008. Her ble han slått ut i første runde av Vincenzo Picardi fra Italia i vektklassen fluevekt. Han deltok også i Samveldelekene i 2006, men tapte også her i første runde.

## Referanser


## Eksterne lenker
*
Stephen Sutherland

**Stephen Sutherland** (født 19. august 1990 i Welwyn Garden City, England) er en australsk amatørbokser, som konkurrerer i vektklassen fluevekt. Sutherland har ingen større internasjonale resultater, og fikk sin olympiske debut da han representerte Australia under Sommer-OL 2008. Her ble han slått ut i første runde av Walid Cherif fra Tunisia i vektklassen fluevekt. Han er også oseaniamester i boksing.

## Eksterne lenker
*
Ragna Nikolasdatter

**Dronning Ragna Nikolasdatter** (født i 1. halvdel av 1100-tallet; nøyaktig fødselsår og fødested er ikke kjent) var gift med kong Øystein Haraldsson. 

## Biografi
Det vites lite om Ragna. Snorre forteller at hun var datter til stormannen Nikolas Måse. Ellers hører vi ikke noe om slekten hennes, men hun synes å ha vært norsk.

Ragna var ganske sikkert til stede da kardinal Nicolaus Breakspear besøkte Norge 1152–53 for å etablere den norske erkebispestolen i Nidaros, uten at hennes rolle i den forbindelse er kjent.  

Dronningen hadde det trolig ikke for muntert i de årene hun nøt dronningverdigheten, da kong Øystein var en av de minst populære av sine brødre. Han skal ha vært både pengegrisk, gjerrig og smålig til alle kanter. Sommeren 1157 ble han drept av Inge Krokryggs folk i Båhuslen, hans egen svoger var innblandet, hvilket viser hvor dårlig likt han var. Det nevnes ingen barn i ekteskapet. 

## Samliv med Orm
Ragna satt alene som enke i ca. tre år før hun ble forlovet med Orm (Ivarsson) Kongsbror, som var dronning Ingerid Ragnvaldsdatters sønn utenfor ekteskap med Ivar Sneis. Meningen var at Ragna og Orm skulle gifte seg i Oslo den 4. februar 1161, og det var kommet en del folk til byen i den anledning. Kong Inge var der også. Natten før bryllupet kom Håkon Herdebreis folk inn mot Oslo for å søke kamp med Inge. Det ble til et slag på isen under Ekeberg, og da dagen grydde var Inge og hans folk slått. De som var i live, måtte flykte, og blant dem var Orm Kongsbror. Han rømte til Sverige, hvor halvbroren den danske adelsmann Magnus Henriksson var konge. 

Også i Sverige var det borgerkrig, så kong Magnus falt samme året i kamp mot sine fiender. Da vendte Orm Kongsbror tilbake til Norge, og sluttet seg til Magnus V. Han ble en mektig mann, og falt sammen med Magnus under slaget ved Fimreite i 1184.

## Ragnas skjebne
Da Håkon Herdebrei inntok den lille byen ved Bispevika, natten før Ragna skulle ha giftet seg, tok de all bryllupskosten og en mengde annet hærfang. Skuffelsen har vært til å ta og føle på. Kanskje ble også Ragna tatt av dage i blodrusen, i hvert fall hører vi ikke noe mere om henne, heller ikke i forholdet til Orm Kongsbror. Etter eksilet i Sverige bodde han i Norge i 33 år, og hadde hun vært i live på det tidspunktet, ville vi trolig ha hørt om det bryllupet som ble forpurret den blodige februarnatten i 1161.

## Referanser
Enda en vår – tilby en sang

***Enda en vår – tilby en sang*** er et musikkalbum med Jon Arne Corell, utgitt i 1975.

## Sporliste

# «En gang skal vi flytte tilbake» (Lillebjørn Nilsen/Jon Arne Corell)
# «Første vise til flere» (Jon Arne Corell)
# «Synnes vakkerlåt» (Jon Arne Corell)
# «Samlebånd» (Alf Larsen/Jon Arne Corell)
# «Se jente se» (Alf Larsen/Jon Arne Corell)
# «Lirekassesang» (Jon Arne Corell)
# «De siste hester i by» (Rudolf Nilsen/Jon Arne Corell)
# «Helenes vise» (Jon Arne Corell)
# «Herr prille ser rødt» (Jon Arne Corell)
# «Båtkvinnenes sang» (Jon Arne Corell)
# «Enda en vår» (Jon Arne Corell)
## Medvirkende
### Musikere
* Jon Arne Corell - sang, gitar, låtskriver
* Steinar Ofsdal - hardingfele, tekniker, arrangement 
* Lillebjørn Nilsen - gitar
* Lars Klevstrand - gitar
* Carl Morten Iversen - bass
* Brynjulf Blix - piano 
* Knut Riisnæs - fløyte 
* Ditlef Eckhoff - flygelhorn 
* Berit Sem - fiolin 
* Eivind Aamland - fiolin
* Stephan Barratt-Due - fiolin
* Tove Halbakken - fiolin 
* Espen Ursin - bratsj
* Ragnhild Ekholm - bratsj
* Elisabeth Knai - cello
* Tom Grimsrud - cello
* Espen Rud - trommer
* Bente Geving - vokal
* Hege Rimestad - vokal
* Kjersti Martinsen - vokal 
* Haakon Graf - ? 
### Øvrige
* Arvid Esperø - produsent 
* Christian Wille - tekniker 
* Anders Kjær - serigrafi 
* Bruno Oldani - teksthefte 
* Petter Thorsrud - coverdesign 
## Eksterne lenker
* Enda en vår &ndash; tilby en sang
Siden sist

***Siden sist*** er et musikkalbum med Jon Arne Corell, utgitt i 2001. *Leve, det går an* er en hyllest til arbeiderdikteren Sigurd Bodvar.

## Sporliste

# «Kaffesang» (Jon Arne Corell)
# «En gang sto tiden stille» (Jon Arne Corell)
# «Elisabeths 3. sang» (Jon Arne Corell)
# «Min farfar og min far» (Jon Arne Corell)
# «Syng meg til din himmel» (Jon Arne Corell)
# «Angela» (Jon Arne Corell)
# «Isolde drømmer» (Jon Arne Corell)
# «Onkel Frank og tante Belle» (Jon Arne Corell)
# «Å, Jesus» (Jon Arne Corell)
# «Står du der» (Jon Arne Corell)
# «På utstilling» (Jon Arne Corell)
# «Min psykiater» (Jon Arne Corell)
# «Elske under treet» (Jon Arne Corell)
# «Leve, det går an» (Jon Arne Corell)
Rawalpindi-traktaten

**[[Rawalpindi]]-traktaten** var en våpenhvileavtale som ble undertegnet mellom Storbritannia og Afghanistan mot slutten av tredje anglo-afghanske krig, nærmere bestemt den 8. august 1919. Den ble endret 22. november 1921. I det noe tvetydige dokumentet anerkjente Storbritannia Afghanistans uavhengighet, og de to statene ble enige om at det britisk-indiske imperiet aldri ville strekke seg forbi Khyber-passet. Med avtalen tok det også slutt på de britiske subsidiene til Afghanistan. Rawalpindi-traktaten feires på den afghanske nasjonaldagen 19. august, som en del av «det store spillet» mellom russerne og britene som gjorde Afghanistan til en buffersone mellom de to imperiene. Endringene og ekspansjonen som ble forhandlet frem i 1921 blir enkelte ganger kalt **den anglo-afghanske traktaten av 1921**.

## Se også
*Durand-linjen

## Referanser
Rau’shee Warren

**Rau'shee Warren** (født 13. februar 1987) er en amerikansk amatørbokser, som konkurrerer i vektklassen fluevekt. Warren fikk sin olympiske debut da han representerte USA under Sommer-OL 2004 der han ble slått ut av Zou Shiming fra Kina, og representere også USA under Sommer-OL 2008, der han også ble slått ut i første runde, denne gang av Lee Ok-Sung fra Sør-Korea i vektklassen fluevekt. Han deltok også i Verdensmesterskapet i 2007 på hjemmebane i Chicago der han vant. Han har også en bronse fra VM i 2005.

## Referanser


## Eksterne lenker
*
Abdelillah Nhaila

**Abdelillah Nhaila** (født 2. desember 1981) er en marokkansk amatørbokser, som konkurrerer i vektklassen fluevekt. Nhaila har ingen større internasjonale resultater, og fikk sin olympiske debut da han representerte Marokko under Sommer-OL 2008. Her ble han slått ut i første runde av Samir Mammadov fra Aserbajdsjan i vektklassen fluevekt. 

## Eksterne lenker
*
BSC Young Boys

**Berner Sport Club Young Boys 1898**, normalt bare kjent som **BSC Young Boys**, **Young Boys Bern** eller bare **Young Boys**, er en sveitsisk fotballklubb fra Bern. Klubben ble stiftet den 14. mars 1898 og spiller sine hjemmekamper på Stadion Wankdorf. Klubben spiller for øyeblikket i den øverste sveitsiske ligaen Axpo Super League.

Young Boys har vunnet det sveitsiske seriemesterskapet elleve ganger, og det nasjonale cupmesterskapet seks ganger.

## Spillerstall
Oppdatert 4. desember 2023.

### Utlånte spillere

## Kjente spillere med en fortid i klubben
* Stéphane Chapuisat
* Hakan Yakın
* Alain Sutter
* Lars Bohinen
* Andrés Escobar
* Anders Limpar
* Mini Jakobsen

## Referanser


## Eksterne lenker
*
Anthony John Robinson

**Anthony John Robinson** (født 22. juli 1925, død 24. juli 1982) var en britisk landhockeyspiller som deltok i de olympiske leker 1952 i Helsingfors.

Robinson vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1.

## OL-medaljer
* 1952  Helsingfors -  Bronse i landhockey  Storbritannia

## Referanser


## Eksterne lenker
*
Stubbebryter

En **stubbebryter** er en løfteinnretning som brukes til å bryte opp trestubber, røtter og steiner fra jorda med manuell kraft. I fjellbygdene ble den ofte kalt **steinbryter**, på Jæren kalles den **steinbukk**. 

Stubbebrytere var i bruk på 1900-tallet til gravemaskiner og eventuelt stubbefresere tok over anleggsarbeid og nydyrking.

## Konstruksjon

Stubbebryteren består av tre eller fire solide bein som møtes øverst, slik at stubbebryteren får en pyramidefasong når den plasseres over trerota. Øverst i spissen er det festet en talje eller løfteanordning med utveksling og kjetting eller reip ned til rota, slik at man kan trekke den rett opp med stor kraft.

Stubbebrytere finnes i ulike størrelser og med ulike løftekonstruksjoner. Mange har en sveiv plassert mellom to av beina, slik at kjettingen eller reipet først går fra trerota opp over taljen i toppen og så ned til sveiveinnretningen. 

Vanlig løftehøyde for en stubbebryter kan være 2 – 3 meter. Mindre stubbebrytere kan løfte 5 – 10 tonn, de større modellene 15 – 20 tonn. Ulempen med de største modellene er at de er tyngre og vanskeligere å frakte og sette opp. 

## Stubbebrytere i jordbruket


File:Norges Landbrugshøiskole Aas - no-nb digifoto 20160331 00293 NB NS NM 09650.jpg|Bruk av stubbebryter for å rydde tidligere skog til åkerjord ved Landbrukshøyskolen på Ås i Akershus, trolig på 1920-tallet.
File:Norges Landbrugshøiskole Aas - no-nb digifoto 20160331 00294 NB NS NM 09651.jpg|
File:Flyktninger i arbeid (7141382687).jpg|Norske flyktninger i Sverige arbeider med stubbebryting i Lidköping i august 1941. På det meste arbeidet 6-7000 norske menn i svensk skogbruk under krigen.


## Kilder
*Olav Randen: (side 37, 253, 255-257) *Brøyte seg rydning : bureisingstid og bureisarliv*, Boksmia (2002) ISBN 82-91871-13-2
Hornset

**Hornset** er ei bygd midt i Rendalen kommune i Innlandet og ligger mellom Otnes og Bergset. Statistisk sentralbyrå oppgir at bygda hadde 169 innbyggere ved inngangen til 2010.

Bygda er tilholdssted for Hornset Vannverk og ligger ved nordenden av Lomnessjøen. Fylkesvei 30 går igjennom stedet.

## Referanser




## Eksterne lenker
* Hornsetvangen Grendehus
Storbritannia under Sommer-OL 1984

**Storbritannia under Sommer-OL 1984**. 381 sportsutøvere fra Storbritannia deltok i tjuetre sporter under Sommer-OL 1984 i Los Angeles. De kom på ellevteplass med fem gull-, elleve sølv- og tjueen bronsemedaljer. Rytteren Lucinda Green var landets flaggbærer under åpningsseremonien.

## Medaljer

## Medaljevinnerne
Sigurd Lorentzen

**Sigurd Juell Lorentzen** (1916–1979) var en norsk høyesterettsdommer og embetsmann.

Han ble cand.jur. i 1938 og han arbeidet som sekretær i *Trustkontrollkontoret* fra 1939 til 1940 og i Prisdirektoratet fra 1940 til 1945. Etter en kort periode i Finansdepartementet i 1945, etter å ha blitt ansatt der av Wilhelm Thagaard, gikk han tilbake til Prisdirektoratet og ble der til 1949. Han var ekspedisjonssjef i Finansavdelingen i Finansdepartementet fra 1951 til 1960, departementsråd i Samferdselsdepartementet fra 1960 til 1972 og høyesterettsdommer fra 1972 til 1979.

Da han ble tilsatt som ekspedisjonssjef i 1951, ble det hevdet at han hadde gått forbi bedre kvalifiserte søkere, særlig Einar Grøstad. Dette var en personlig utnevnelse av finansminister Trygve Bratteli. Lorentzen var den yngste av søkerne og den nest yngste ekspedisjonssjef på den tiden. Han ble som person regnet for å ligne på Bratteli selv. Han ble relativt mektig og historikeren Einar Lie skriver at i virkeligheten fungerte ikke departementsråd Friedrich Georg Nissen som et virkelig overhode for Lorentzen. I 1957 søkte både Grøstad og Lorentzen jobben som departementsråd etter Nissen, den høyeste stillingen i departementet. Men denne gangen valgte Bratteli å ansette økonomen Eivind Erichsen, Grøstad og Lorentzen var begge jurister. Einar Lie kaller dette for «sannsynligvis  det eneste nederlaget i Lorentzens egen karriere». Snart utviklet Lorentzen et distansert forhold til både Erichsen og Per Kleppe— mest fordi de sistnevnte var økonomer og Lorentzen selv var jurist. Einar Lie skriver at da Trygve Bratteli bragte Lorentzen til Samferdselsdepartementet, «løste» han et problem. Det banet også veien for den fremadstormende økonomen Hermod Skånland.

## Referanser
Rosemalt Sound

***Rosemalt Sound*** er et musikkalbum med Alf Cranner, utgitt i 1967.

## Sporliste
# «Knut liten og Sylvelin»
# «Visa vid midsommartid»
# «Roselil og hendes moder»
# «Drikkevise»
# «Vi skal ikkje sova»
# «Jeg vil bli keiser»
# «Sjømannsvise»
# «Nu takk for alt»
# «Borte»
# «Svarterabben»
# «Ormen lange»
# «Godnatt»

## Eksterne lenker
*
Kokfesk & Ballader (samleplate)

***Kokfesk & Ballader*** er en samleplate med Trygve Hoff, utgitt i 2008.

## Sporliste
### CD 1
# «Tango monotoni»
# «Femina II»
# «Vise i kviltida»
# «Rastigaissa»
# «Drømmen og draugen»
# «I et anna land»
# «Snurrevad-shanty»
# «Morravals i bakrus»
# «Hambo på huset»
# «Lita vise tell dæ»
# «Boarding-blues på Kongsefjord»
# «Cantata solarium»
# «Vise tell trøst førr oss aille»
# «Nødutgangene er merket med exit-skilter»
# «Bogstad blues»
# «Makaber dains»
# «Du e så god»
# «Sommersalme»
# «Håkon Henriksen»
# «Lån mæ no'n tima»
### CD 2
# «Sang førr ei ugift mor»
# «Credo i svart, hvitt og rødt»
# «Voggevise førr 80-åra»
# «Fresk bris»
# «Charlotte 18 år»
# «Midtvintersvalsen»
# «Hei, hei L.A»
# «Snart gryr en dag»
# «Fiin gammel årgang»
# «Du e' fri»
# «Vi to i lag»
# «Bli her i natt»
# «De beste vi har»
# «Hei»
# «Har en drøm»
# «La vidda være»
# «Vi har det kjempebra»
# «Lurøy – liv laga»
# Tre folketoner fra Nordland: 
## A: «Lars i lenklifot»
## B: «Litj-Olamajn» 
## C: «Ingen har så fin ei dotter som skjura»
# «Vals på Ängön»

## Eksterne lenker
*
Eddie Valenzuela

**Eddie Valenzuela** (født 22. desember 1982 i Guatemala by) er en guatemalansk amatørbokser, som konkurrerer i vektklassen fluevekt. Valenzuela har ingen større internasjonale resultater, og fikk sin olympiske debut da han representerte Guatemala under Sommer-OL 2008. Her ble han slått ut i første runde av Somjit Jongjohor fra Thailand i vektklassen fluevekt. Han var Guatemalas første bokser som klarte å kvalifisere seg til OL.

## Referanser


## Eksterne lenker
*
Anurudha Rathnayake

**Anurudha Rathnayake** (født 17. august 1975) er en srilankisk amatørbokser, som konkurrerer i vektklassen fluevekt. Rathnayake har ingen større internasjonale resultater, og fikk sin olympiske debut da han representerte Sri Lanka under Sommer-OL 2008. Her ble han slått ut i første runde av Robenílson Vieira de Jesus fra Brasil i vektklassen fluevekt. 

## Eksterne lenker
*
Paul Værlien

**Paul Værlien** (født 1959) er en norsk musiker, mest kjent fra Babij Jar. Han var også med på å starte Hærverk, The Wonderful World og Pauls Formula.

## Tidlig karriere
Værlien var med på å starte Hærverk i november 1978. Han varte bare én måned i Hærverk før han startet Babij Jar i 1979 med Carl Ivar Delingsrud. I 1988 spilte Værlien og Joachim Nielsen sangen «If I Had» på samlealbumet *Den akustiske gitarliga*. Seinere startet Værlien bandet The Wonderful World med Ole Einar Olsen fra Spacelings og Torgeir Vikan fra Liliedugg. Gruppa ga ut *Firestorm Red* i 1993.

I 1994 ga Værlien ut soloalbumet *Lost Victories* på Weatherslope med distribusjon på Voices of Wonder. Han hadde hjelp av Delingsrud fra Babij Jar, «med Jørn Christensen og Kyrre Fritzner som dirigenter i studio». *Lost Victories* ble sluppet på Tamara 19. august 1994. *Beat* ga terningkast 4 til albumet som blant annet åpnet med to Lou Reed-sanger og sluttet med to Jacques Brel-komposisjoner. Imellom varierte det fra «litt tilbakelent jazzinspirert» musikk, via melankolske «Lost Victories» til «høydramatisk krigersk rock».

## Pauls Formula
Pauls Formula ble startet i 2000, med Paul Værlien som sanger, Torgeir Vikan som gitarist, Karl William Fauske på piano, Geirr Thoresen og Lasse Eriksson. Gruppa ga ut debutalbumet *Here We Go Again* i 2004. I 2007 kom John Henry Dall med på trommer og Nils S. Johanson med på bass.

*Here We Go Again* ble utgitt i 2004 på Oh Yeah! med distribusjon fra Sony Music.
Albumet ble sluppet på Café Mono 28. mars 2004.

Åpningssporet «Warren's Radio» henviste til Warren Zevon. Anmelderen i *Tønsbergs Blad*, som ga terningkast 5, mente at bare åpningssporet lignet på Warren Zevon, mens resten var mer som "Bryan Ferry i beste Roxy Music-stil". Konklusjonen ble dermed at "Paul Værlien stjeler og kopierer helt åpenlyst. Men det gjør ingenting". Paul's Formula kombinerte elementene "på beste måte" og fikk til en "desperat, styggpen og kraftfull utblåsning".

Flere endte på terningkast 4. Bandet spilte «melodiøs og frisk, men samtidig ganske rå og dyster rock» som «bugner av energi, intensitet og driv».
Ifølge *Glåmdalen* var skiva «helt grei», med «følsomme og fortvilte» tekster og «evnen til å overraske og bråke litt iblant».
*Dagsavisen* ga også 4 til «en av vårens hyggeligste og mest upretensiøse norske rockeplater». *Aftenposten* nøyde seg med terningkast 3 til dette albumet med "dempet, amerikanskinspirert rock". Det var dessverre en mangel "på direkte uttrykt inderlighet" og albumet manglet "et par hakk på å nå helt opp til den desperate, sjelfulle musikalske formelen hos nevnte Zevon".

Pauls Formula fulgte opp med å utgi *Pretty Paul’s in Love* i 2010.

## Referanser
Kjærtegn (album)

***Kjærtegn*** er et musikkalbum med Maj Britt Andersen, utgitt i 1992. Sangene har tekst av Alf Prøysen og nye melodier av Geir Holmsen.

## Sporliste
# «Mitt hjerte er ditt»
# «Visa om løgna»
# «Den rotlause visa»
# «Bære vent!»
# «Alma Assosiala»
# «Det er vondt»
# «Spelldåsen»
# «På bærtur»
# «En lite kjærtegn»
# «Hjalmar»
# «De rette trinn»
# «Visa hass Johan»
# «Vakre viser æiller lange»
# «Eventyr»
# «Et bitte liten kjærtegn»

## Eksterne lenker
*
Jackson Chauke

**Jackson Chauke** (født 29. mai 1985) er en sørafrikansk amatørbokser, som konkurrerer i vektklassen fluevekt. Chauke har ingen større internasjonale resultater, og fikk sin olympiske debut da han representerte Sør-Afrika under Sommer-OL 2008. Her ble han slått ut i første runde av Anvar Yunusov fra Tadsjikistan i vektklassen fluevekt. Han deltok også i Verdensmesterskapet i 2007 i Chicago, USA der han ble slått ut i første runde.

## Referanser


## Eksterne lenker
*
Storbritannia under Sommer-OL 2000

**Storbritannia under Sommer-OL 2000**. 332 sportsutøvere fra Storbritannia deltok i tjueåtte sporter under Sommer-OL 2000 i Sydney. De kom på tiendeplass med elleve gull-, ti sølv- og sju bronsemedaljer. Roeren Matthew Pinsent var landets flaggbærer under åpningsseremonien.

## Medaljer

## Medaljevinnerne
Kjell Vidars spiller Gluntan

***Kjell Vidars spiller Gluntan*** er et musikkalbum med Kjell Vidars, utgitt i 1973. Dette er bandets sin første plateutgivelse. Albumet består av Gluntan-coverlåter.

## Sporliste

#«Alle behøver en venn i blant» (Bengt Sundström/Fredrik Friis)
#«En gang skal jeg dra til Kansas City» - The Kansas City Song (Buck Owens/Red Simpson/Fredrik Friis)
#«Henne» - When Julie Comes Around (Lee Pockriss/Paul Vance/Fredrik Friis)
#«Vi vil gi» - Jag vill ge (Bengt Sundström/Fredrik Friis)
#«Husker du» - Years May Come, Years May Go (André Popp/Kjell)
#«Tårer, små tårer» - Teardrop on Teardrop (Johnny Murray/Peter Callander/Gluntan)
#«Et smil og noen ord» - Un Rayo de Sol (Daniel Vangarde/O. Jonnan)
#«Om jeg kunne skrive en vise» - I Still Believe In Tomorrow (Marty Wilde/Ronnie Scott/Gluntan)
#«Schwabadaba ding ding» (Daniel Vangarde/Jean Klüger/O. Jonnan)
#«La oss leve for hverandre» (Bengt Sundström/Fredrik Friis)
#«Kvinnen i mitt liv» - A Woman's Way (Smokey Roberds/Fredrik Friis)
#«Det går alltid et tog» - L'amour en wagon-lit (Olivier Despax/Jon Anders Helseth)
#«Det kommer dager» - I nöden prövas vännen (Johnny Carlsson/Fredrik Friis)
#«Langs hver en vei» - I'm a Lonesome Fugitive (Liz Anderson/Casey Anderson/Gluntan)
#«Å Karin» (Neil Sedaka/Fredrik Friis)
#«Ta et tog til Trondhjem» - Come on Home and Sing the Blues to Daddy (Ray Corbin/O. Jonnan)
#«Om du vil ha meg» (Klaus Munro/Ralf Arnie/Fredrik Friis)
#«Intet kommer i en lukket hånd» (Per Gunnar Hansen)
## Medvirkende
### Kjell Vidars
* Kjell Bjørklund - sang
* Ole Vidar Lien - sang, bass
* Arne Støen - orgel, trekkspill, piano
* Øystein Hvalby - trommer
* Øivind Lysenstøen - sang, gitarer 
### Øvrige
* Leif Hemmingsen - produsent
* Rune Nordal - tekniker
## Eksterne lenker
* Kjell Vidars spiller Gluntan
Norbert Kalucza

**Norbert Kalucza** (født 4. desember 1986 i Mátészalka) er en ungarsk amatørbokser, som konkurrerer i vektklassen fluevekt. Kalucza har ingen større internasjonale resultater, og fikk sin olympiske debut da han representerte Ungarn under Sommer-OL 2008. Her ble han slått ut i åttendedelsfinalen av McWilliams Arroyo fra Puerto Rico i vektklassen fluevekt. Han er født døv, og kom til OL mot alle odds.

## Referanser


## Eksterne lenker
*
Kjell Vidars 6 … på svenska

***Kjell Vidars 6 ... på svenska*** er et musikkalbum med Kjell Vidars, utgitt i 1977.

## Sporliste

# «Du bara lovar och lovar» (Rune Wallebom/Benny Borg)
# «En sommardag (en enda gång)» (Rune Wallebom)
# «En pappas pojke» (Benny Borg)
# «Så ska' det va'» (Benny Borg)
# «Cadillac» (Kim Brown/Denys Gibson/Graham Johnson/Ian Mallett/Vince Taylor)
# «Den lyckligaste killen» (Benny Borg)
# «En, två, tre» (Benny Borg)
# «Livet går vidare» (Benny Borg)
# «Den kärlek du ger mig idag» (Benny Borg)
# «Arvet» (Per Gunnar Jensen/Gert Lengstrand)
# «Jag ång, ång, ång, ång, ångrar mej» (Rune Wallebom)
# «Tenk att få forna dar tillbaka» (Benny Borg)
# «Spel och kärlek» (Benny Borg)
## Medvirkende
### Kjell Vidars
* Kjell Bjørklund - sang, akustisk gitar
* Ole Vidar Lien - sang, el. bass
* Arne Støen - orgel, trekkspill
* Øivind Lysenstøen - gitar
* Øystein Hvalby - trommer
### Øvrige
* Leif Hemmingsen - produsent
* Alf Pilnäs - tekniker
* Svein Boye Andersen - fotograf
* Terje Engh - baksidefoto 
* Euro Trykk AS - trykk og layout 
## Eksterne lenker
* Kjell Vidars 6 … på svenska
Khalid Saeed Yafai

**Khalid Saeed Yafai** (født 11. juni 1989 i Birmingham) er en britisk amatørbokser, som konkurrerer i vektklassen fluevekt. . Her ble han slått ut i åttendedelsfinalen av Andry Laffita fra Cuba i vektklassen fluevekt. Han har i tillegg et sølv fra EM 2010 i Moskva.

## Referanser


## Eksterne lenker
*
Trimont

**Trimont** er en by i Martin County, i det sørlige Minnesota, USA. Byen hadde 754 innbyggere ved folketellingen i 2000.

Trimont ligger mellom Sherburn og St. James på *Minnesota State Highway 4*. 
Interstate 90 passerer i nærheten. Trimont var opprinnelig to byer, Triumph og Monterey, som ble forenet etter en folkeavstemning i 1959; det nye navnet ble dannet av første ledd i de eksisterende byenes navn. Byen har som følge av sammenslåingen to hovedgater, med en halv-mile imellom. I 1988 inngikk byen et skolesamarbeid med nabobyene Sherborn og Welcome om *Martin County West School District*. Skolen i Trimont tilbyr nå førskole og Junior High (5.-8. trinn).

## Statistikk
Ifølge United States Census Bureau har byen et areal på 2,0&nbsp;km².

Ved folketellingen i 2000 var det 754 innbyggere, fordelt på 322 husholdninger. Befolkningen var 98 % hvite, 0,53 % afroamerikanere, 0,27 % indianere; 0,13 % asiater og 0,4 % latinere.

## Referanser
Mirat Sarsembajev

**Mirat Sarsembajev** (født 13. juli 1986) er en kasakhstansk amatørbokser, som konkurrerer i vektklassen fluevekt. Sarsembajev fikk sin olympiske debut da han representerte Kasakhstan under Sommer-OL 2008. Her ble han slått ut i åttendedelsfinalen i vektklassen fluevekt. Han deltok også i Verdensmesterskapet i 2005 i Mianyang, Kina der han tok bronsen. Han har også et gull fra Asialekene i 2007.

## Referanser


## Eksterne lenker
*
Tulashboy Doniyorov

**Tulashboy Doniyorov** (født 30. mars 1981) er en usbekisk amatørbokser, som konkurrerer i vektklassen fluevekt. Serdambas har ingen større internasjonale resultater, og fikk sin olympiske debut da han representerte Usbekistan under Sommer-OL 2004 der han ble slått ut i kvartfinalen. Han representere også Usbekistan under Sommer-OL 2008, der han ble slått ut i åttendedelsfinalen av Georgy Balakshin fra Russland i vektklassen fluevekt. Han deltok også i Verdensmesterskapet i 2007 i Chicago, USA ble slått ut av Rau'shee Warren fra USA.

## Eksterne lenker
*
Enoch Powell

**John Enoch Powell** (født 16. juni 1912 i Stechford ved Birmingham i England, død 8. februar 1998 i London) var en britisk politiker, lingvist, skribent, akademiker, soldat og poet.

Han var representant for det konservative partiet i Det britiske parlamentet mellom 1950 og februar 1974 og representant for Ulster Unionist Party mellom oktober 1974 og 1987. Han var kontroversiell i det meste av sin karriere. Han hadde sterke synspunkter på innvandring, nasjonal identitet, pengepolitikk og EU. Han ble avskjediget fra skyggeregjeringen i 1968 etter sin kontroversielle og beryktede «Elver av blod»-tale som var en protest mot masseinnvandring fra Samveldelandene til Storbritannia.

Powell var ridder av Order of the British Empire.

## Referanser


## Eksterne lenker
* 
*
Gösta Gärdin

**Gösta Gärdin** (født 28. mai 1923, død 12. desember 2015) var en svensk sportsutøver som deltok i de olympiske leker 1948 i London.

Gärdin vant en olympisk bronsemedalje i moderne femkamp under Sommer-OL 1948 i London. Han kom på tredjeplass bak sin landsmann William Grut og George Moore fra USA.

## OL-medaljer
*  1948  London - Bronse i moderne femkamp  Sverige

## Referanser


## Eksterne lenker
*
Kjell Vidars 9

***Kjell Vidars 9*** er et musikkalbum med Kjell Vidars, utgitt i 1979.

## Sporliste

# «Jeg har ingenting å tape» &ndash; Jag har inget att förlora (Peter Ekberg/Monica Forsberg/Kjell Bjørklund)
# «50-åra lever igjen» &ndash; Femtiotalet lever igen (Lasse Holm/Kjell Bjørklund)
# «Ave Maria» (Hugo Gyldmark/Otto Nielsen)
# «Hvilken side sto du på» &ndash; What a Difference a Day Makes (Maria Grever/Stanley Adams/Gunnar Jørstad)
# «Selv en hvit løgn er løgn» &ndash; Head Over Heels In Love (Chris Norman/Pete Spencer/Gunnar Jørstad)
# «La det bli meg» &ndash; Let It Be Me (Pierre Delanoë/Gilbert Bécaud/Gunnar Jørstad)
# «La oss glemme alle sorger» (Benny Borg)
# «Slutt med boogie woogie» &ndash; Don't Boogie Woogie (Layng Martine Jr./Kjell Bjørklund)
# «Plukk en rose i din have» (Benny Borg)
# «Maria Isabell» &ndash; Maria Isabel (José Moreno Hurtado/Steinar Fjeld)
# «I Saw Her Standing There» (John Lennon/Paul McCartney)
# «Hvis jeg sa jeg hadde noe å gi deg» &ndash; If I Said You Had a Beautiful Body Would You Hold It Against Me (The Bellamy Brothers/Philip Kruse)
# «Man må ha sans» (Even Stevens/Andreas Diesen)
# «Det er mitt liv» &ndash; This Is My Life (Kim Larsen/Philip Kruse)
## Medvirkende
### Kjell Vidars
* Kjell Bjørklund - sang, akustisk gitar
* Ole Vidar Lien - sang, melodica, el. bass
* Arne Støen - orgel, piano, synthesizer, trekkspill
* Øivind Lysenstøen - gitar
* Jan Tore Iversen - trommer
### Øvrige
* Anita Skorgan - kor 
* George Keller - kordirigent 
* Leif Hemmingsen - produsent
* Christian Wille - tekniker
* Terje Engh - fotograf
* Huset Grafisk Atelier - coverdesign
Nuria Fernández

**Nuria Fernández Domínguez ** (født 16. august 1979 i Luzern i Sveits) er en spansk mellomdistanseløper, som spesialiserer seg på 1500 meter. Hun innehar den spanske rekorden på både engelsk mil og 1500 meter innendørs. 

## Karriere
Fernández har deltatt i flere VM i friidrett, det første i 1999, med flere top 10 plasseringer. I 2001 kom hun på syvendeplass i innendørs-VM i Lisboa og 12.-plass i utendørs-VM. Året etter ble det åttendeplass i EM i München, og i VM 2004 ble hun slått ut i semifinalen. 

Hennes første internasjonale medalje kom under Middelhavslekene i 2005 på hjemmebane i Spania, der hun fikk sølv på 1500 meter. Året etter ble hun slått ut i semifinalen i både innendørs-VM i Moskva og EM i Göteborg. 

Etter bronse for lag under EM i terrengløp i 2009 og sølv under EM for lag samme år fulgte hun opp med to internasjonale gullmedaljer i 2010. Først vant hun 1500 meter under det ibero-amerikanske mesterskapet i friidrett i San Fernando i Spania, deretter ble hun europamester på samme distanse under EM i Barcelona med ny personlig rekord på 4.00,20. 

## Eksterne lenker
* 
* European Athletics - ''Nuria Fernández''
Jan Ove Ulstein

**Jan Ove Ulstein** (født 26. februar 1944 i Ulsteinvik) er en norsk teolog, forfatter, salmedikter og poet. Han har skrevet en rekke bøker og diktsamlinger i sjangre fra barnebøker til romaner og dikt.

Ulstein har oversatt fem salmer som er med i *[[Salmer 1997]]*, og i *[[Norsk salmebok 2013]]* har han med en egenskrevet tekst og tre oversettelser. 

Jan Ove Ulstein har jobbet som forskningsassistent på Menighetsfakultetet og førsteamanuensis ved Høgskolen i Volda, og han har vært redaktør for *[[Tidsskrift for Kirke, Religion og Samfunn]]*. 

## Bibliografi
* *Slag på berget*, lyrikk, Noregs Boklag (1975)
* *Krig og militærnekting* Essays, Aschehoug (1976)
* *Boholmen*, lyrikk, Luther (1979)
* *Lys i brilleglass*, lyrikk, Luther (1980)
* *Tornebusker*, lyrikk, Luther (1981)
* *Morgonsola står i gardina*, lyrikk for barn og ungdom, Luther (1982)
* *Vandring i vatn*, lyrikk, Luther (1985)
* *Å leve på eit oppbrot* (medf), dramatikk (1986)
* *Kveitekornvalsen* (medf), dramatikk (1988)
* *Spirituale*, lyrikk (1989)
* *Å gå her i demring og gry* (medf). kantate, dramatikk (1990)
* *Ta harpa di, stem strengene* (medf), dramatikk (1993)
* *Lågsong*, lyrikk, Samlaget (1993)
* *Dei reine av hjarta skal blø. Pilgrimsvandring* (medf), dramatikk (1994)
* *Dei fire vindane pluggar ditt telt*, lyrikk, Samlaget (1995)
* *Grønskrinet*, lyrikk for barn og ungdom, Damm (1997)
* *Satyr i katedralen*, roman, Samlaget (1997)
* *Ropet i halsen, ord på tunga*, lyrikk, Samlaget (1999)
* *Nåde deg, sa Espen*, lyrikk for barn og ungdom, Damm (1999)
* *Med lys er skipet lasta*, barnebok, Eide (2001)
* *Hekseri, ropte Espen*, barnebok, Damm (2002)
* *Vaktkatten*, barnebok, Damm (2003)
* *Frå skuggane*, lyrikk, Wigestrand Forlag (2007)
* *Reise gjennom sju vatn*, lyrikk, Ura forlag (2008)
* *Kra, kra, kra ...*, billedbok, Ura forlag (2009)
* *I eitt no*, lyrikk, Ura forlag (2010)
* *Rasmus leikar med elden*, ungdomsbok, Ura forlag (2013)
* *«Høyr kor kyrkjeklokka lokkar»* sangspill ((2014)
* *Bibeldikt*, (redaktør), Verbum (2014)
* *(det er her det flør) Dikt frå strandkanten*, lyrikk, Ura forlag (2014)
* *Overlys underlys*, lyrikk, Bokvennen (2018)

## Referanser


## Eksterne lenker

* Side hos Høgskolen i Volda
Henrik Skadelår

**Henrik Skadelår** (eller *Henrik den halte, Skatelår*), født 1090, død 4. juni 1134 i slaget ved Fodevig, var sønn av Svend Tronkræver, sønnesønn av Svend Estridsen. 

## Biografi
Etter mordet på fetteren Knud Lavard i 1131, ble Henrik Skadelår nevnt som en mulig fremtidig konge i Danmark. Farbroren kong Niels overlevde Henrik med to uker. 

## Ekteskap
Henrik var gift med Ingerid Ragnvaldsdatter, prinsesse av Gøtaland, og fikk derigjennom betydelige gods i Sverige. Ekteskapet var ulykkelig, og Ingerid forsøkte å stikke av fra mannen sin iført gutteklær. Hun ble dessverre gjenkjent og bragt tilbake. 

Ved mannens død forlot hun Danmark og falt for Harald Gille, den kommende konge av Norge. Etter dette hadde Ingerid flere ekteskap i makteliten i Norge, og ble mor (og stammor) til de neste generasjoners kongsemner og bisper. 

## Sønner
Henrik Skadelår fikk minst fem sønner: 
* Magnus Henriksson, død 1161. Konge af Sverige 1160&ndash;1161. Magnus var gift med sin halvsøster *Birgitta*, (datter av Harald Gille og Ingerid Ragnvaldsdatter). 
* Ragvald Henriksson, død 1161. 
* Knud Henriksen, født 1120, død 12. mars 1162. 
* Buris Henriksen (1130 – 1167), jarl av Jylland, gift med Luitgard av Stade, (datter av *Rudolf 1. af Stade* og Richardis). Etter Luitgards død i 1152 ble Boris ifølge folkevisen om *Prins Buris og Liden Kirsten* forelsket i sin grandkusine Kirsten, som var søster til Valdemar den store. 
* Johan Henriksson, død 1161. 

## Referanser


## Eksterne lenker
* Kort nevnt i SNLs artikkel om Ingerid Ragnvaldsdatter
* Henrik og Slaget ved Fodevig – Danmarkshistorien
Christen Dalsgaard

**Christen Dalsgaard** (1824–1907) var en dansk kunstmaler.

Allerede som svært ung viste Dalsgaard at han hadde kunstneriske talenter. Opprinnelig var han utdannet håndverksmaler, men ble i 1841 tatt opp på Kunstakademiet hvor han var elev av blant annet C.W. Eckersberg. I tillegg mottok han privatundervisning av Martinus Rørbye. 

Dalsgaard lot seg inspirere av kunsthistorikeren Niels Laurits Høyens nasjonalromantiske idéer og oppfordringen om å male bilder av vanlige mennesker og Dalsgaard skildret det folkelige livet på landet.

Han hadde sin første utstilling på Charlottenborg i 1847, men gjennombruddet kom i 1856 med maleriet «Mormoner på besøg hos en tømrer på landet». 

I 1878 stilte han ut ved Verdensutstillingen i Paris. 

Hans verker er utstilt ved Statens Museum for Kunst, Skive kunstmuseum og Den Kongelige Kobberstiksamling. Hans store samling av folkedrakter er utstilt på Nationalmuseet.

Sammen med ektefellen bosatte han seg på Frederiksberg. Til deres omgangskrets hørte bl.a. Høyen, Constantin Hansen, Wilhelm Marstrand, P.C. Skovgaard, Vilhelm Kyhn, Godtfred Rump, Frederik Vermehren og Julius Exner.

Fra 1862 til 1892 underviste han i tegning ved Sorø Akademi. Her var han inntil han i 1892 ble utnevnt til professor ved Kunstakademiet. I den senere del av sin karriere, ble Dalsgaard sterkt opptatt av å male religiøse motiver.

Andre markante verk:
* «Landskab fra Limfjorden» (1846)
* «Bondedreng fra Salling med vadsæk» (1847) 
* «En læsende pige fra Salling» (1851),
* «Snedkeren bringer kisten til det døde barn» (1857), 
* «Blicher på heden i samtale med tatere» (1866) 
* «To kvinder aflægger besøg hos landsbykunstneren» (1873).

## Utmerkelser
* De neuhausenske priser i 1859 og 1861
* Thorvaldsenmedaljen i 1861. 

## Referanser


## Eksterne lenker
*
Fredrik Schreiner

**Fredrik Elster Schreiner** (født 1905, død 1988) var en norsk offentlig tjenestemann.

Schreiner ble født i Drøbak, og flyttet til Kristiania da han var ti år gammel. Han studerte jus og gikk ut med cand.jur.-grad i 1928. I ungdommen var han medlem av den revolusjonære gruppen *[[Mot Dag]]*.

Han ble ansatt i Trygdeetaten i 1934, og jobbet der i et år før han gikk over til Justisdepartementet og i administrasjonen i Aker kommune. I 1948 ble han ansatt som kommunikasjonsrådmann i Oslo kommune, en jobb han hadde fram til 1973. Han var også involvert i det norske utviklingsprosjektet i Kerala, det første norske utviklingsprosjektet. I 1984 gav han ut boken *Oslo Gassverk 1848–1978*.

I *[[Salmer 1997]]* er det med to salmer han har oversatt til norsk.

Han fikk sønnen Per Schreiner, en kjent økonom og offentlig tjenestemann. Selv var han sønn av  Kristian og Alette Schreiner og bror til Johan Schreiner. Fredrik Schreiner døde i 1988.

## Referanser
X-rated

**X-rated** er en amerikansk betegnelse for å gradere spillefilmer etter innholdet for bestemte aldersgrupper. X-rated er den strengeste graderingen og betyr kun for voksne. I Norge var det et annet graderingssystem som lignet: Filmsensuren hvor alle filmer og videoer som skulle vises offentlig i Norge, måtte forhåndskontrolleres og godkjennes. Den norske betegnelsen for X-rated er «voksenfilm» og voksne defineres fra 16 år og oppover. I USA menes voksne fra 18 år og oppover.

## Kun for voksne
I USA betydde X-rated opprinnelig en film som hadde et innhold som ikke var egnet for mindreårige som ekstrem vold eller eksplisitt sex, og var således kun for voksne. Alle filmer må godkjennes av Motion Picture Association of America (MPAA), og deres system for å gradere filmer begynte den 1. november 1968. Ordningen er frivillig, og betegnelsen er ikke opphavsrettslig beskyttet, og et selskap som distribuerer film kan selv markere den som egnet kun for voksne om distributøren på forhånd vet at filmen har et innhold uegnet for barn. Fra slutten av 1960-tallet og fram til midten av 1980-tallet var det flere filmer som ble distribuert som X-rated, blant annet *[[Midnight Cowboy]]*, *[[A Clockwork Orange]]*, *[[Fritz the Cat (film)|Fritz the Cat]]* og *[[Siste tango i Paris]]*.

## Kun for pornografi
Ettersom betegnelsen X-rated ikke er beskyttet kan enhver sette den på sine filmer, inkludert pornografer, noe mange begynte å gjøre på 1970-tallet. Da pornografiske filmer begynte å bli populære og mer legalt tolerert plasserte pornografer X-rated på sine filmer for å framheve deres voksne vesen. En del begynte faktisk å benytte flere Xer etterhverandre, som XX, XXX, for å gi det inntrykk at deres filmer faktisk inneholdt *mer* grafisk seksuelt innhold enn en film med kun én enkelt X. I en del tilfeller kunne Xer bli gitt av anmeldere eller filmforskere, eksempelvis William Rotsler som skrev «XXX-graderingen betyr hardcore, XX-gradering er for simulert sex, og en X-greadering er for en forholdsvis cool film.» Ingenting mer en enkel X har noen gang blitt offisielt anerkjent av MPAA.

På grunn av den gjentatte og økende bruken av X-gradering av pornografer ble systemet med X i stor grad assosiert med pornografiske filmer og således ville en ikke-pornografisk film med en X-gradering få færre kinogjengere og færre som reklamerte for filmen. Dette førte til at et antall filmer ble utgitt uten gradering i det hele tatt, men med en advarsel om at filmen hadde et innhold for kun voksne. Som svar gikk MPAA til slutt med på i 1990 til en ny NC-17-gradering som ble opphavsrettslig beskyttet og kunne bare bli utstedt av MPAA selv.

## Referanser


## Eksterne lenker
* Medietilsynet: Filmsensur i andre land
* ''Screen Online'' article about the X certificate, artikkel om X-sertifikatet
* Explanation of X-ratings in the US, forklaring av X-graderingssystemet i USA
* How «X-rated» Came to Mean «Porn» and the Death of Movies for Grown-ups, «Hvordan X-rated kom til å bety «porno» og Dødsstøtet for filmer for voksne», en kort historie av sosiale og juridiske krefter som drev voksent innhold ut av lovlige kinoer, ved filmregissør Tony Comstock
Juan Carlos Payano

**Juan Carlos Payano** (født 14. desember 1984) er en dominikansk amatørbokser, som konkurrerer i vektklassen fluevekt. Payano har ingen større internasjonale resultater, og fikk sin olympiske debut da han representerte Den dominikanske republikk under Sommer-OL 2008. Her ble han slått ut i åttendedelsfinalen av Vincenzo Picardi fra Italia i vektklassen fluevekt. Han har også to sølvmedaljer fra de panamerikanske lekene i boksing.

Payano vant sølv i lettvekt under de Panamerikanske leker 2007 i Rio de Janeiro i Brasil. Han tapte i finalen til McWilliams Arroyo fra Puerto Rico.

## Referanser


## Eksterne lenker
*
Svømming under EM i svømmesport 2010 – 100 meter butterfly kvinner

Øvelsen **100 meter butterfly kvinner** ved EM i svømming 2010 på langbane fant sted 12. og 13. august i Budapest, Ungarn.

## Finale

	
## Eksterne lenker
* Finaleresultater
Det er ingen skam å snu

***Det er ingen skam å snu***, med undertittelen «En sports- og friluftsplate av Geilokameratene», er en moroplate innspilt av Rolv Wesenlund, Harald Heide-Steen jr. og Ole Paus i 1980. Platen ble utgitt på Ole Paus' eget plateselskap Zarepta.

Paus figurerer også på omslaget og er krediteres for tekst og musikk sammen med Heide-Steen og Wesenlund. Platen er produsert av Ole Paus. Trygve Thue er kreditert for lyd. Katalognummer er ZA33020. Platen figurerte to uker på VG sin albumliste i 1980 med 16.-plass som beste plassering.

Platen, som varer i underkant av 50 minutter, har to musikkspor og resten er sketsjer. Formatet er fiktivt radiomagasin. Sporet «For de minste» er en barnetimeparodi, se «Dodraugen».

Motiv og tema i sketsjene er sport, friluft og «feriering på høyfjellet», med Geilos Holms hotell som utgangspunkt og promille som ubestridelig undertekst. Ole Paus, Rolv Wesenlund og Harald Heide Steen jr. er på omslaget avbildet utenfor hotellet, og formodentlig er det her platen er spilt inn.  

## Innhold
;Side 1:
# «Ukerevyen» *2:15*
# «Gulliga Irén» *2:00*
# «Vær og varsler» *2:30*
# «Fra idrettens verden» *3:02*
# «Sosietetsnytt» *6:45*
# «Åpent spark» *1:57* (Tittelen figurer kun på platemerket, på omslaget står ikke spor 6 oppført)
# «For de minste» *3:20*

;Side 2
# «To i baren» *3:17*
# «Distriktshumor» 4:51*
# «Trugen i våre hjerter» 4:17*
# «Når ulykken er ute» *2:13*
# «En veteran ser tilbake» *5:55*
# «Norske skispor krysser verden» *0:15*
# «Tre tusen i Norge ved to av dem» *4:18* (Tittelen som er trykket på platemerket er «Fem tusen i Norge ved to av dem»)

## Eksterne lenker
*
Overfladisk vene

**Overfladisk vene** (engelsk: *superficial vein*) er en betegnelse som brukes for å beskrive en vene som ligger nær overflaten av kroppen. Betegnelsen brukes til å skille vener som er nær overflaten fra vener som er langt fra overflaten, kjent som dype vener. Overfladiske vener danner ikke par med en arterie, i motsetning til de dype venene, som vanligvis har en arterie med samme navn like ved. 

Overfladiske vener er fysiologisk sett viktige for nedkjøling av kroppen. Når kroppen er for varm ledes blod fra de dype venene til de overfladiske venene for å legge til rette for varmeoverføring til omgivelsene. Overfladiske vener kan sees under huden. Venene under hjertenivå har en tendens til å bule ut. En umiddelbar måte å se dette ved å se på hånden: løft den over hjertet og venene vil tømmes for blod – senk hånden under hjertenivå for å se venene bli fylt med blod. Venene blir mer synlige når du løfter noe tungt, spesielt etter en periode med skikkelig styrketrening.

Fysiologisk sett er overfladiske vener ikke like viktige som de dype venene (ettersom de frakter mindre blod) og de blir enkelte ganger fjernet i en prosedyre som kalles venestripping, som brukes til behandling av åreknuter. Overfladiske vener, og spesielt de i armen, er lette å komme til og dermed et viktig sted for intravenøse injeksjoner. Ved å bruke disse venene reduseres sannsynligheten for å gjøre utilsiktet skade på omkringliggende vev og kroppsstrukturer, gitt at det brukes en god og hygienisk injeksjonsteknikk. 

## Utvalgte overfladiske vener med navn
* *[[Vena jugularis externa]]* (den store ytre halsvene)

### Øvre lem
* *[[Vena cephalica]]*
* *[[Vena mediana cubiti]]* (den store medianåre) – ofte brukt til å ta ut blod (venepunksjon).
* *[[Vena basilica]]* 

### Nedre lem
* *[[Vena saphena parva]]*
* *[[Vena saphena magna]]* 

## Se også
* Åreknuter
* Dype vener

## Eksterne lenker
*  The Veins of the Lower Extremity, Abdomen, and Pelvis – Gray's Anatomy
*  Varicose vein therapy – medlineplus.org
Samir Mammadov

**Samir Mammadov** (født 15. mai 1988) er en aserbajdsjansk amatørbokser som konkurrerer i vektklassen fluevekt.

Mammadov fikk sin olympiske debut da han representerte Aserbajdsjan under Sommer-OL 2008. Her ble han slått ut i åttendedelsfinalen av Somjit Jongjohor fra Thailand i vektklassen fluevekt. Han deltok også i Verdensmesterskapet i 2007 i Chicago, USA der han tok bronsen.

## Eksterne lenker
*
Robenílson de Jesus

**Robenílson Vieira de Jesus** (født 24. september 1987 i Salvador) er en brasiliansk amatørbokser, som konkurrerer i vektklassene fluevekt og bantamvekt. Han har ingen større internasjonale resultater, og fikk sin olympiske debut da han representerte Brasil under Sommer-OL 2008. Her ble han slått ut i åttendedelsfinalen av Anvar Yunusov fra Tadsjikistan i vektklassen fluevekt. Han ble igjen tatt ut til å representere Brasil under Sommer-OL 2012 i London i vektklassen bantamvekt, der han ble slått ut i kvartfinalen.

## Referanser


## Eksterne lenker
*
McWilliams Arroyo

**McWilliams Arroyo** (født 5. desember 1985 i Ceiba) er en puertoricansk amatørbokser, som konkurrerer i vektklassen fluevekt. Arroyo fikk sin olympiske debut da han representerte Puerto Rico under Sommer-OL 2008. Her ble han slått ut i kvartfinalen av Andry Laffita fra Cuba i vektklassen fluevekt. Han deltok også i Verdensmesterskapet i 2009 i Milano, Italia der han tok gullet foran Tugstsogt Nyambayar fra Mongolia. Han er tvillingbror til bantamvektbokseren McJoe Arroyo.

Arroyo vant gull i fluevekt under de Panamerikanske leker 2007 i Rio de Janeiro i Brasil. Han vant finalen over Juan Carlos Payano fra Den dominikanske republikk.

## Eksterne lenker
*
Jitender Kumar

**Jitender Kumar** (født 18. juli 1988 i Bhiwani) er en indisk amatørbokser, som konkurrerer i vektklassen fluevekt. Kumar har ingen større internasjonale resultater, og fikk sin olympiske debut da han representerte India under Sommer-OL 2008. Her ble han slått ut i kvartfinalen av Georgy Balakshin fra Russland i vektklassen fluevekt.

## Eksterne lenker
*